اوکراینا پرزیدنت اوفیسی‌نین مشاویری میخائیل پودولیاک بیلدیریب کی، محاربه تئزلیکله روسیا اراضی‌سینه کئچه‌جک.
پودولیاک سوسیال مئدیا حسابینداکی پای‌لاشیمیندا روسیانین پایتاختی مسکوایا ایها (اینسانسیز هاوا آراجی) هوجوم‌لارینی دگرلندیریب.
پودولیاک دئییب: "مسکوا سرعتله تام میقیاس‌لی محاربه‌یه اؤیرشیر و بو محاربه تئزلیکله تامامیله روسیا اراضی‌سینه کئچه‌جک. روسیادا بون‌دان سونرا باش وئره‌جک هر شئی بیر محاربه‌دیر. داها چوخ نامعلوم اینسانسیز هاوا آراج لاری،  داها چوخ چؤکوش، داها چوخ وطنداش قارشیدورما‌لاری".
قئید ائدک کی، روسیا ساوونما ناظیرلیگی جولای‌ین 30-دا اوکراینانین پهپادلارلا مسکوا و مسکوا بؤلگه‌سینه هوجوما جهد ائتدیگینی آچیقلاییب. قارشی‌سی آلینان پهپادلاردان بیری "مسکوا-سیتی" ایش مرکزینده گؤیده‌لنه چیرپیلیب و بینایا زیان دییب.
اوکراینانین جولای‌ین 24 و 28-ده مسکوایا اینسانسیز آراج لارلا هوجوم‌لار حیاتا کئچیردیگی، اؤلن و یارا‌لانان‌لارین اولمادیغی بیلدیریلیب.
